ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1997 ԹՎԱԿԱՆԻ ՆՈՅԵՄԲԵՐԻ 5-Ի N 487 ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1․ ՀՀ քաղաքաշինության, տեխնիկայի և հրդեհային անվտանգության տեսչական մարմին
	11․12․2024թ․

	
	N ՔՏՄ/06.1.3/38065-24

	Դիտողություններ և առաջարկություններ չունի։
Տեսչական մարմնում եկամուտների ավելացում չի կանխատեսվում, քանի որ որևէ աշխատակից չի օգտվել առավելությունից։
	Ընդունվել է ի գիտություն


	2․ ՀՀ ֆինանսների նախարարություն

	12․12․2024թ․

	
	N 01/11-1/26359-2024

	Դիտողություններ և առաջարկություններ չունի։
Ինչ վերաբերում է նախագծի ընդունման արդյունքում ՀՀ պետական բյուջեի եկամուտների և ծախսերի ավելացման կամ նվազեցման վերաբերյալ տեղեկատվության տրամադրելուն, ապա ՀՀ կառավարության 2021 թվականի փետրվարի 25-ի թիվ 252-Լ որոշմամբ հաստատված Կառավարության աշխատակարգի 20-րդ կետի 2-րդ ենթակետի համաձայն՝ պետական բյուջեի եկամուտներում և ծախսերում սպասվելիք փոփոխությունների մասին տեղեկատվությունը ներկայացվում է նախագիծը ներկայացնող մարմինը։
	Ընդունվել է ի գիտություն
Նախագծի հիմնավորման համաձայն՝ նախագծի ընդունումից հետո պետական բյուջեում ծախսերի ավելացում չի առաջանա։ 

	3․ ՀՀ աշխատանքի և սոցիալական հարցերի նախարարություն
	11․08․2023թ․

	
	N ՆՄ/ԺՍ-1-3/37897-2024

	Նախագծի 2-րդ կետի կարգավորումը խմբագրել այնպես, որպեսզի մինչ որոշումն ուժը կորցրած ճանաչելը ծագած աշխատանքային հարաբերությունների վրա այն չտարածվի, մասնավորապես մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող այն քաղաքացիները և այդպիսի գաղտնիքի պաշտպանության կառուցվածքային ստորաբաժանումների այն աշխատողները, որոնք ներկայում օգտվում են որոշմամբ սահմանված արտոնություններից, պահպանեն դրանք։ Նմանատիպ կարգավորումներ նախատեսված են նաև այլ օրենսդրական ակտերով (օրինակ՝ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի 32-րդ հոդվածի կարգավորումները)։
Այս մասով հարկ է նկատի ունենալ, որ «Նորմատիվ իրավական ակտերի մասին» օրենքի 28-րդ հոդվածի՝
1-ին մասի համաձայն՝ նորմատիվ իրավական ակտի գործողությունը տարածվում է դրա ուժի մեջ մտնելուց հետո գործող հարաբերությունների վրա, եթե այլ բան նախատեսված չէ Սահմանադրությամբ, օրենքով կամ տվյալ նորմատիվ իրավական ակտով, 
2-րդ մասի համաձայն՝ Սահմանադրության 73-րդ հոդվածին համապատասխան՝ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն, իսկ անձի իրավական վիճակը բարելավող օրենքները և այլ իրավական ակտերը հետադարձ ուժ ունեն, եթե դա նախատեսված  է այդ ակտերով,
4-րդ մասի համաձայն՝ ուժը կորցրած նորմատիվ իրավական ակտի կամ դրա մասի գործողությունը տարածվում է մինչև դրա ուժը կորցնելու օրը գործող հարաբերությունների վրա, եթե օրենքով կամ ակտն ուժը կորցրած ճանաչելու մասին նորմատիվ իրավական ակտով այլ բան նախատեսված չէ։  
	Ընդունվել է
Որոշմամբ նախատեսված արտոնություններից ներկայումս օգտվող անձինք շարունակելու են օգտվել դրանցից՝ հիմք ընդունելով ՀՀ Սահմանադրության 73-րդ հոդվածի 1-ին մասը, համաձայն որի՝ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն: 

	4․ ՀՀ շրջակա միջավայրի նախարարություն
	10․12․2024թ․

	
	N 1/04․2/13580-2024

	Դիտողություններ և առաջարկություններ չունի։
Նախագծի ընդունման արդյունքում պետական բյուջեի եկամուտների և ծախսերի ավելացում կամ նվազեցում չի նախատեսվում՝ հիմք ընդունելով Աշխատանքային օրենսգրքի 84․1 հոդվածի իրավակարգավորումները։
	Ընդունվել է ի գիտություն


	5․ ՀՀ հակակոռուպցիոն կոմիտե

	10․12․2024թ․

	
	N 18-11250--23

	Դիտողություններ և առաջարկություններ չունի։
Նախագծի ընդունման արդյունքում ՀՀ պետական բյուջեի եկամուտների և ծախսերի ավելացում կամ նվազեցում չի նախատեսվում։
	Ընդունվել է ի գիտություն


	6․ ՀՀ քննչական կոմիտե

	06․12․2024թ․

	
	N 01/22/392905-2024

	Դիտողություններ և առաջարկություններ չունի։
Նախագծի ընդունումը պետական բյուջեի եկամուտների և ծախսերի ավելացում կամ նվազեցում ՀՀ քննչական կոմիտեի մասով չի առաջացնի։
	Ընդունվել է ի գիտություն


	7․ ՀՀ կրթության, գիտության, մշակույթի և սպորտի նախարարություն
	08․08․2023թ․

	
	N 01/23․1/38382-2024

	Դիտողություններ և առաջարկություններ չունի։
2019 թվականից նախարարությունը չի ունեցել տվյալ որոշմամբ վարձատրվող աշխատակիցներ։
	Ընդունվել է ի գիտություն


	8․ ՀՀ գլխավոր դատախազ

	09․12․2024թ․ 

	
	N 1/26-6-2024

	Դիտողություններ և առաջարկություններ չունի։
ՀՀ դատախազությունում ՀՀ կառավարության 1997 թվականի նոյեմբերի 5-ի N 487 որոշմամբ սահմանված մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող քաղաքացիների և այդպիսի գաղտնիքի պաշտպանությամբ կառուցվածքային ստորաբաժանումների աշխատողների համար արտոնություններ նախատեսված չեն, ուստի Նախագծի ընդունման արդյունքում ՀՀ դատախազության բյուջեում եկամուտների և ծախսերի ավելացում կամ նվազեցում չի նախատեսվում։ 
	Ընդունվել է ի գիտություն


	9․ ՀՀ պետական վերահսկողական ծառայություն

	06․12․2024թ․

	
	N Ե/3053-2024

	Դիտողություններ և առաջարկություններ չունի։
Նախագծի ընդունման արդյունքում ՀՀ պետական բյուջեի եկամուտների և ծախսերի ավելացման կամ նվազեցման վերաբերյալ տեղեկատվություն առկա չէ։
	Ընդունվել է ի գիտություն


	10․ ՀՀ պետական եկամուտների կոմիտե

	05․12․2024թ․

	
	N 01/3-4/77436-2024

	Դիտողություններ և առաջարկություններ չունի։
	

	11․ ՀՀ բարձր տեխնոլոգիական արդյունաբերության նախարարություն
	05․12․2024թ․

	
	N 01/16․1/10115-2024

	Դիտողություններ և առաջարկություններ չունի։
	

	12․ ՀՀ Ազգային ժողովի աշխատակազմ
	04․12․2024թ․

	
	N 1/5253-2024

	Հայաստանի Հանրապետության կառավարության 1997 թվականի նոյեմբերի 5-ի «Մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող քաղաքացիների և այդպիսի գաղտնիքի պաշտպանության կառուցվածքային ստորաբաժանումների աշխատողներին հատկացվող արտոնությունների մասին» թիվ 487 որոշմամբ մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող քաղաքացիների և այդպիսի գաղտնիքի պաշտպանության կառուցվածքային ստորաբաժանումների աշխատողների համար սահմանված են հետևյալ արտոնությունները`
	1. լրացուցիչ վարձատրություն` պաշտոնային դրույքի 20 և 15 տոկոսի չափով` համապատասխանաբար, հատուկ կարևորության և հույժ գաղտնի տեղեկություններին փաստացի իրազեկ անձանց համար,
	2. լրացուցիչ վճարովի հնգօրյա արձակուրդ` սույն որոշման 1-ին կետի «ա» ենթակետում նշված անձանց, ինչպես նաև ծառայողական գաղտնիք կազմող տեղեկություններին փաստացի իրազեկ անձանց համար:
	«Հայաստանի Հանրապետության կառավարության 1997 թվականի նոյեմբերի 5-ի N 487 որոշումն ուժը կորցրած ճանաչելու մասին» Կառավարության որոշման նախագիծն ընդունվելու արդյունքում՝ մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող քաղաքացիների և այդպիսի գաղտնիքի պաշտպանության կառուցվածքային ստորաբաժանումների աշխատողների համար նախատեսված արտոնությունները դադարելու են գործել։
Պետական և ծառայողական գաղտնիքի պաշտպանության կառուցվածքային ստորաբաժանումների աշխատողներին հատկացվող հավելավճարի հաշվարկ
	N
	Պաշտոնի անվանումը
	Տարեկան հավելավճարը
	Արձակուրդային
	Ընդհամենը տնտեսում

	1.
	Բաժնի պետ
	938,496
	172,245
	1,110,741

	2.
	Գլխավոր մասնագետ
	774,758
	130,770
	905,528

	Ընդհամենը տնտեսում
	1,713,254
	303,015
	2,016,269

	
	
	
	



	Ընդունվել է ի գիտություն


	13․ ՀՀ ներքին գործերի նախարարություն

	05․12․2024թ․

	
	N 43-6/227444-2024

	Դիտողություններ և առաջարկություններ չունի։
ՀՀ պետական բյուջեով ՀՀ ներքին գործերի նախարարության համար նշված ուղղությամբ ֆինանսական միջոցներ նախատեսված չեն։
	Ընդունվել է ի գիտություն


	14․ ՀՀ արտաքին գործերի նախարարություն
	03․12․2024թ․

	
	N 1111/64556-24

	Դիտողություններ և առաջարկություններ չունի։
Նախագծի ընդունման կապակցությամբ Արտաքին գործերի նախարարության մասով ՀՀ պետական բյուջեի եկամուտների և ծախսերի ավելացման կամ նվազեցման ցուցանիշներում փոփոխություններ չեն առաջանա։
	Ընդունվել է ի գիտություն


	15․ ՀՀ տարածքային կառավարման և ենթակառուցվածքների նախարարություն
	04․12․2024թ․

	
	N ԴԽ/19/39425-2023

	Դիտողություններ և առաջարկություններ չունի։
Նախագծի ընդունման արդյունքում ՀՀ պետական բյուջեի եկամուտների և ծախսերի ավելացման կամ նվազեցման չի հանգեցնի։
	Ընդունվել է ի գիտություն


	16․ ՀՀ քաղաքաշինության կոմիտեի

	05․12․2024թ․

	
	N 01/18․1/19169-2024

	Դիտողություններ և առաջարկություններ չունի։
	Ընդունվել է ի գիտություն

	17․ ՀՀ կադաստրի կոմիտե

	04․12․2024թ․

	
	N ՍԹ/20406-2024

	Դիտողություններ և առաջարկություններ չունի։
Նախագծի ընդունման արդյունքում Կադաստրի կոմիտեի բյուջեի եկամուտներում և ծախսերում փոփոխություններ չեն լինելու։
	Ընդունվել է ի գիտություն

	18․ ՀՀ արտաքին հետախուզության ծառայություն

	03․12․2024թ․

	
	N 218-2024

	Դիտողություններ և առաջարկություններ չունի։
Միաժամանակ հայտնում ենք, որ ՀՀ կառավարության 2018 թվականի հունիսի 15-ի «Հայաստանի Հանրապետության կառավարության 1997 թվականի նոյեմբերի 5-ի N 487 որոշման մեջ լրացում կատարելու մասին» N 675-Ն որոշմամբ սահմանվել է, որ սույն որոշման դրույթները տարածվում են մինչև «Պետական և ծառայողական գաղտնիքի մասին» ՀՀ օրենքում փոփոխություններ կատարելու մասին» Հայաստանի Հանրապետության 2017 թվականի դեկտեմբերի 6-ի ՀՕ-248-Ն օրենքն ուժի մեջ մտնելը ծագած հարաբերությունների վրա։ Քանի որ Ծառայությունը ձևավորվել է 2022 թվականի դեկտեմբերի 31-ի ուժի մեջ մտած «Արտաքին հետախուզական գործունեության և արտաքին հետախուզության ծառայության մասին» օրենքի հիման վրա՝ նախագծի ընդունման արդյունքում Ծառայության մասով պետական բյուջեի վրա եկամուտների և ծախսերի ավելացում կամ նվազեցում չի նախատեսվում։
	Ընդունվել է ի գիտություն

	19․ ՀՀ էկոնոմիկայի նախարարություն

	03․11․2024թ․

	
	N 01/24920-2024

	Դիտողություններ և առաջարկություններ չունի։
ՀՀ էկոնոմիկայի նախարարությունում 05․11․1997թ․ թիվ 487 որոշմամբ սահմանված արտոնություններից օգտվող աշխատակիցներ չկան։
	Ընդունվել է ի գիտություն

	20․ ՀՀ առողջապահության և աշխատանքի տեսչական մարմին

	03․12․2024թ․

	
	N 01/26591-2024

	 Դիտողություններ և առաջարկություններ չունի։
ՀՀ առողջապահության և աշխատանքի տեսչական մարմնի մասով, որոշումն ուժը կորցրած ճանաչելու հանգամանքով պայմանավորված՝ պետական բյուջեի եկամուտների և ծախսերի ավելացման կամ նվազեցման փոփոխություն տեղի չի ունենա։
	Ընդունվել է ի գիտություն

	21․ ՀՀ շուկայի վերահսկողության տեսչական մարմին
	29․11․2024թ․

	
	N 1757/242

	Դիտողություններ և առաջարկություններ չունի։
Նախագծի ընդունումը ՀՀ շուկայի վերահսկողության տեսչական մարմնի բյուջեի եկամուտների և ծախսերի ավելացման կամ նվազեցման փոփոխություն չի առաջացնի։
	Ընդունվել է ի գիտություն

	22․ ՀՀ վարչապետի աշխատակազմի քաղաքացիական ծառայության գրասենյակ
	03․12․2024թ․

	
	N 42/43․7/4112-2024

	Դիտողություններ և առաջարկություններ չունի։
Հարկ է նշել, որ նախագծի ընդունման արդյունքում պետական բյուջեի եկամուտների և ծախսերի ավելացման կամ նվազեցման վերաբերյալ տեղեկատվության տրամադրումը Վարչապետի աշխատակազմի քաղաքացիական ծառայության գրասենյակի կանոնադրական գործառույթների շրջանակից դուրս է։
Միևնույն ժամանակ առաջարկում ենք քննարկման առարկա դարձնել մինչև «Պետական և ծառայողական գաղտնիքի մասին» օրենքում փոփոխություններ կատարելու մասին» 2017 թվականի դեկտեմբերի 6-ի ՀՕ-248-Ն օրենքն ուժի մեջ մտնելը մշտական հիմունքներով պետական գաղտնիք պարունակող տեղեկությունների օգտագործմամբ կատարող քաղաքացիները և այդպիսի գաղտնի պաշտպանության կառուցվածքային ստորաբաժանումների աշխատողները արդյոք շարունակելու են ստանալ այդ աշխատանքների կատարման համար նախատեսված լրացուցիչ վարձատրության ստանալու հարցը։
	Ընդունվել է ի գիտություն
Նախագծի հիմնավորման համաձայն՝ նախագծի ընդունումից հետո պետական բյուջեում ծախսերի ավելացում չի առաջանա։ 
Միաժամանակ, որոշմամբ նախատեսված արտոնություններից ներկայումս օգտվող անձինք շարունակելու են օգտվել դրանցից՝ հիմք ընդունելով ՀՀ Սահմանադրության 73-րդ հոդվածի 1-ին մասը, համաձայն որի՝ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն:

	23․ ՀՀ վիճակագրական կոմիտե 

	04․12․2024թ․

	
	N ՎԿ/3-09/2017-2023

	1․ Առաջարկվում է նախագծում ավելացնել նոր կետ՝ հետևյալ բովանդակությամբ․ 
«2. Մինչև սույն որոշումն ուժի մեջ մտնելը Հայաստանի Հանրապետության կառավարության 1997 թվականի նոյեմբերի 5-ի N487 որոշումով սահմանված արտոնություններից օգտվող պետական գաղտնիք կազմող տեղեկությունների օգտագործմամբ աշխատանքներ կատարող աշխատողները շարունակում են օգտվել սույն կետի ա) և բ) ենթակետերով սահմանված արտոնություններից՝ մինչև զբաղեցրած պաշտոնի փոփոխությունը`
ա) լրացուցիչ վարձատրություն` պաշտոնային դրույքի 20 և 15 տոկոսի չափով` համապատասխանաբար, հատուկ կարևորության և հույժ գաղտնի տեղեկություններին փաստացի իրազեկ անձանց համար.
բ) լրացուցիչ վճարովի հնգօրյա արձակուրդ` սույն կետում նշված անձանց համար:»:
Վերոնշյալ առաջարկությունը պայմանավորված է ՀՀ աշխատանքային օրենսգրքի 84.1 հոդվածով աշխատողների համար սահմանված երաշխիքների պահպանման ապահովմամբ, այն է. «Եթե աշխատանքային պայմանագիրը կնքելուց հետո ընդունվել է օրենք կամ այլ նորմատիվ իրավական ակտ, որը սահմանում է կողմերի համար պարտադիր այլ կանոններ, քան պայմանագիրը կնքելիս գործող կանոններն են սահմանում, ապա կնքված պայմանագրի պայմանները պահպանում են իրենց ուժը, բացառությամբ այն դեպքերի, երբ օրենքով կամ այլ նորմատիվ իրավական ակտով սահմանված է, որ դրա գործողությունը տարածվում է նախկինում կնքված պայմանագրերից ծագող հարաբերությունների վրա: Օրենսդրությամբ ավելի բարենպաստ պայմաններ սահմանվելու դեպքում աշխատանքային պայմանագիրը պետք է համապատասխանեցվի օրենսդրության պահանջներին:»: 
Նշվածի համատեքստում, Վիճակագրական կոմիտեն դեռևս 2018 թվականին դիմել էր Աշխատանքի և սոցիալական հարցերի նախարարություն՝ պարզաբանում ստանալու նպատակով (պատասխան գրության լուսապատճենը կցվում է): Ընդ որում, նմանօրինակ մոտեցում ցուցաբերվել է քաղաքացիական ծառայողների առավելագույն դասային աստիճանների համար տրվող հավելավճարների դեպքում («Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքի 7-րդ հոդվածի 5-րդ մաս):
	Ընդունվել է
Կատարվել են համապատասխան փոփոխություններ։


	2. Նախագծի Ձեր կողմից առաջարկվող տեքստով ընդունման արդյունքում Վիճակագրական կոմիտեի մասով ՀՀ պետական բյուջեում կառաջանա տարեկան 1445184 դրամ խնայողություն: 
	Ընդունվել է ի գիտություն


	24․ ՀՀ պաշտպանության նախարարություն

	03․12․2024թ․

	
	N ՊՆ/01/13016-2024

	Դիտողություններ և առաջարկություններ չունի։
Պաշտպանության նախարարության համակարգում մշտական հիմունքներով պետական և ծառայողական գաղտնիքի պաշտպանության կառուցվածքային ստորաբաժանումների աշխատակիցներին լրացուցիչ վարձատրություն չի հաշվարկվել։
	Ընդունվել է ի գիտություն
 

	25․ ՀՀ պետական պահպանության ծառայություն

	29․11․2024թ․

	
	N 19/3271

	Դիտողություններ և առաջարկություններ չունի։
Հայաստանի Հանրապետության կառավարության 1997 թվականի նոյեմբերի 5-ի թիվ 487 որոշմամբ սահմանված արտոնությունները ՀՀ ՊՊԾ-ում չեն կիրառվել, ուստի նախագծի ընդունումը ՀՀ պետական բյուջեի (ՀՀ ՊՊԾ-ին վերաբերելի մասով) եկամուտների և ծախսերի ավելացման կամ նվազեցման չի հանգեցնի։
	Ընդունվել է ի գիտություն
 

	26․ ՀՀ միջուկային անվտանգության կարգավորման կոմիտե
	02․12․2024թ․

	
	N 01/610/1746-2024

	Դիտողություններ և առաջարկություններ չունի։
Մշտական հիմունքներով պետական և ծառայողական գաղտնիք կազմող տեղեկությունների օգտագործման աշխատանքներ կատարող կոմիտեի աշխատողների համար նախատեսվել է 2695680 դրամ գումար։
	Ընդունվել է ի գիտություն
 

	27․ ՀՀ կրթության տեսչական մարմին

	03․12․2024թ․

	
	N 01/01-1/1195-2024

	Դիտողություններ և առաջարկություններ չունի։
Հայաստանի Հանրապետության կրթության տեսչական մարմինը նախագծի ընդունման արդյունքում Հայաստանի Հանրապետության պետական բյուջեի եկամուտների և ծախսերի ավելացման կամ նվազեցման վերաբերյալ տեղեկատվության չի տիրապետում։
	Ընդունվել է ի գիտություն
 

	28․ ՀՀ Սահմանադրական դատարան
	29․11․2024թ․

	
	N Ա/0943-2024

	Դիտողություններ և առաջարկություններ չունի։
	

	29․ ՀՀ առողջապահության նախարարություն
	23․12․2024թ․

	
	N ԱԱ/06/37695-2024

	Դիտողություններ և առաջարկություններ չունի։
Միաժամանակ, հայտնում եմ, որ վերոնշյալ Կառավարության որոշմամբ սահմանված արտոնությունների համաձայն, Առողջապահության նախարարության թվով 3 աշխատակիցների համար լրացուցիչ վարձատրության տարեկան ֆոնդը կազմում է 1,491,043 դրամ
	Ընդունվել է ի գիտություն


	30․ ՀՀ բնապահպանության և ընդերքի տեսչական մարմին
	10․01․2025թ․

	
	N 01/008/7436-2024

	Դիտողություններ և առաջարկություններ չունի։
Միաժամանակ հայտնում եմ, որ Նախագծի ընդունման արդյունքում Տեսչական մարմնի մասով ՀՀ պետական բյուջեի եկամուտների և ծախսերի ավելացում կամ նվազեցում չի լինելու։
	Ընդունվել է ի գիտություն


	31․ ՀՀ մարդու իրավունքների պաշտպան
	27․12․2024թ․

	
	N 01/13․3/6306-24

	Դիտողություններ և առաջարկություններ չունի։
	Ընդունվել է ի գիտություն

	32․ ՀՀ արդարադատության նախարարություն
	26․05․2026թ․

	
	N /27.1/26789-2026

	«Հայաստանի Հանրապետության կառավարության 1997 թվականի նոյեմբերի 5-ի N 487 որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծով (այսուհետ՝ Նախագիծ) նախատեսվում է ուժը կորցրած ճանաչել Հայաստանի Հանրապետության կառավարության 1997 թվականի նոյեմբերի 5-ի «Մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող քաղաքացիների և այդպիսի գաղտնիքի պաշտպանության կառուցվածքային ստորաբաժանումների աշխատողներին հատկացվող արտոնությունների մասին» N 487 որոշումը։ 
Միաժամանակ, Նախագծի 2-րդ կետով նախատեսվում է սահմանել, որ սույն որոշման գործողությունը տարածվում է նախկինում կնքված պայմանագրերից ծագող հարաբերությունների վրա։
Այս առումով հարկ ենք համարում անդրադառնալ հետևյալ կարգավորումներին։ Այսպես․
«Նորմատիվ իրավական ակտերի մասին» օրենքի 28-րդ հոդվածի 1-ին մասի համաձայն նորմատիվ իրավական ակտի գործողությունը տարածվում է դրա ուժի մեջ մտնելուց հետո գործող հարաբերությունների վրա, եթե այլ բան նախատեսված չէ Սահմանադրությամբ, օրենքով կամ տվյալ նորմատիվ իրավական ակտով:
Սահմանադրության 73-րդ հոդվածի 1-ին մասը սահմանում է, որ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն:
Այս նորմերն ըստ էության ամրագրում են իրավական ակտի՝ ժամանակի մեջ գործողության կանոնները («Նորմատիվ իրավական ակտերի մասին» օրենք, հոդված 28): Եթե որևիցե իրավական ակտ սահմանում է նշված կանոնների համեմատ այլ՝ հակասող կարգավորում, ապա դրանք չեն կարող կիրառվել:
Պետք է նկատի ունենալ, որ այս դրույթներն վերաբերում են հավասարապես թե՛ իրավակիրառողին, թե՛ օրենսդրին: Իրավակիրառ բոլոր սուբյեկտները պարտավոր են առաջնորդվել այս դրույթում ամրագրված պահանջով՝ յուրաքանչյուր կոնկրետ գործով կիրառման ենթակա նորմի ընտրության գործընթացում, օրենսդրի համար այս սահմանադրական դրույթների պահանջը գործում է այն ժամանակ, երբ օրենսդիրը սահմանում է  այս կամ այն օրենքի ուժի մեջ մտնելու վերաբերյալ նորմ:
Պետք է ընդգծել, որ անձի իրավական վիճակը վատթարացնող իրավական ակտերի հետադարձության ուժի մերժման սկզբունքը տարածվում է ոչ միայն պատասխանատվություն սահմանող օրենքների վրա, այլ նաև ընդհանրապես որևէ կերպ անձի իրավական վիճակը վատթարացնող օրենքների վրա:
Այս դրույթի յուրահատկությունը պայմանավորող կարևոր հատկանիշներից է նաև այն, որ դրանում ամրագրված արգելքը տարածվում է ոչ միայն օրենքների, այլ նաև այլ իրավական ակտերի վրա: 
Սահմանադրական դատարանն անդրադարձել է նաև լեգիտիմ ակնկալիքի իրավունքին՝ անձի իրավական վիճակը վատթարացնող օրենքներին հետադարձ ուժ տալու անթույլատրելիության լույսի ներքո:
Այսպես, Սահմանադրական դատարանն իր 2012 թվականի դեկտեմբերի 14-ի ՍԴՈ-1061 որոշման մեջ արձանագրել է. «8. Սահմանադրական դատարանն իր` ՍԴՈ-649, ՍԴՈ-723, ՍԴՈ-758, ՍԴՈ-881, ՍԴՈ-1000 որոշումներում արտահայտած իրավական դիրքորոշումներով բազմիցս, … արձանագրել է անձի իրավական վիճակը վատթարացնող օրենքին և այլ իրավական ակտերին հետադարձ ուժ հաղորդելու անթույլատրելիությունը, կարևորելով, որ «... անձի իրավական վիճակը վատթարացնող նորմերի հետադարձ ուժի արգելման սկզբունքը` իրավական անվտանգության սկզբունքի հետ մեկտեղ, կոչված է ապահովելու լեգիտիմ ակնկալիքների հանդեպ հարգանքը», և որ անձի իրավական վիճակը վատթարացնող նորմերի հետադարձ ուժի արգելքը «... հանդիսանում է պետական իշխանության նկատմամբ վստահության և իրավական պետության սկզբունքների կարևոր բաղադրատարրերից մեկը: Այդ սկզբունքը միաժամանակ հանդես է գալիս որպես իրավական որոշակիության սկզբունքի ապահովման կարևոր երաշխիք: Օրենքի հետադարձ ուժի մերժման սկզբունքից բխում է այն արգելքը, համաձայն որի՝ անթույլատրելի է այն իրավունքների սահմանափակումը կամ վերացումը, որոնք ամրագրվել են նախկինում գործող նորմերի հիման վրա: Նման պարտավորություն է նաև ստանձնել Հայաստանի Հանրապետությունը մի շարք միջազգային պայմանագրերով»:
Ըստ Սահմանադրական դատարանի նշված որոշման մեջ արտահայտված իրավական դիրքորոշման՝ անձի իրավական վիճակը վատթարացնող նորմերի հետադարձ ուժի արգելման սկզբունքը՝ իրավական անվտանգության սկզբունքի հետ մեկտեղ, կոչված է ապահովելու լեգիտիմ ակնկալիքների հանդեպ հարգանքը:
Ամփոփելով վերոգրյալը, գտնում ենք, որ Նախագծի 2-րդ կետն անհրաժեշտ է խմբագրել՝ բացառելով դրա գործողությունը նախկինում կնքված պայմանագրերի վրա տարածելը։
	Ընդունվել է
Կատարվել է համապատասխան փոփոխություն։

